Efter et uheld for holdkammerat Allan McNish måtte Tom Kristensen i år nøjes med andenpladsen i den franske klassiker - til gengæld står Tom Kristensen i spidsen af VM efter Le Mans.

Kristensen, McNish og Rinaldo Capello kan dog glæde sig over, at resultaterne magede det således, at de i stedet overtager føringen i kampen om VM for langdistanceløb (FIA World Endurance Championship, WEC). WEC afgøres over otte afdelinger, og grundet løbets længde tæller Le Mans dobbelt. Stillingen før næste afdeling på Silverstone den 26. august er herefter, at Kristensen/McNish/Capello hver har 77 points, mens vinderholdet fra weekendens Le Mans (Treluyer, Fässler og Lottere) hver har 70,5 points. Tom Kristensen og hans hold vandt tidligere på året 12-timers løbet på Sebring i USA, der var første afdeling af VM.